pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-ธอส. คัดบ้านมือสอง 370 รายการ ขายในงาน GHB ALL HOME EXPO 2022 @ธนบุรี ลดสูงสุดถึง 40% ราคาขายต่ำสุดเพียง 90,000 บาท เท่านั้น
วันพุธที่ 14 ธันวาคม 2565
ธอส. คัดบ้านมือสอง 370 รายการ ขายในงาน GHB ALL HOME EXPO 2022 @ธนบุรี ลดสูงสุดถึง 40% ราคาขายต่ําสุดเพียง 90,000 บาท เท่านั้น
ธนาคารอาคารสงเคราะห์ (ธอส.) เอาใจคนอยากมีบ้าน จัดงานมหกรรมบ้านมือสอง ธอส. : GHB ALL HOME EXPO 2022 @ธนบุรี ระหว่างวันที่ 16-18 ธันวาคม 2565 ณ ศูนย์การค้าเซ็นทรัล ปิ่นเกล้า
ธนาคารอาคารสงเคราะห์ (ธอส.) เอาใจคนอยากมีบ้าน จัดงานมหกรรมบ้านมือสอง ธอส. : GHB ALL HOME EXPO 2022 @ธนบุรี ระหว่างวันที่ 16-18 ธันวาคม 2565 ณ ศูนย์การค้าเซ็นทรัล ปิ่นเกล้า นําบ้านมือสองคุณภาพดี ทําเลเด่น และราคาคุ้มค่า ที่ตั้งอยู่ในกรุงเทพฯ และ จ.สมุทรปราการ มาจําหน่าย 370 รายการ ทั้งประเภทบ้านเดี่ยว บ้านแฝด ทาวน์เฮ้าส์ และห้องชุด (คอนโดมิเนียม) พร้อมส่วนลด สูงสุด 40% จากราคาปกติ โดยทรัพย์ที่มีราคาต่ําสุด มีราคาเพียง 90,000 บาท เท่านั้น!! ได้แก่ ทรัพย์ประเภทห้องชุด ชั้นที่ 4 จาก 5 ชั้น ขนาดเนื้อที่ 26.6 ตารางเมตร ในโครงการพรสวรรค์คอนโดทาวน์ 2 อ.เมืองสมุทรปราการ จ.สมุทรปราการ พิเศษ!! ผู้ที่ซื้อทรัพย์ภายในงานมีโอกาสได้รับสินเชื่ออัตราดอกเบี้ย 0% นานสูงสุด 24 เดือน (เงื่อนไขเป็นไปตามที่ธนาคารกําหนด) กระเป๋าอเนกประสงค์ 1 ราย ต่อ 1 ใบ และสําหรับลูกค้า 75 รายแรกที่ทําสัญญาจะซื้อจะขายภายในระยะเวลาที่ธนาคารกําหนดรับบัตรฟรีกํานัลแทนเงินสดมูลค่า 1,000 บาทอีกด้วย นอกจากนี้ในวันอาทิตย์ที่ 18 ธันวาคม 2565 เวลา 15.00 เป็นต้นไป ยังจะได้พบกับทรัพย์เด่นจํานวน 10 รายการ มาจําหน่ายแบบออนไลน์ในช่วง“บ้านถูก และดี...นาทีเดียว” ผ่านไลฟ์สดใน Facebook Fanpage : “บ้านมือสอง ธอส.” โดยจองซื้อได้ง่าย ๆ เพียงพิมพ์ CF ทรัพย์ที่ต้องการใต้คอมเม้นต์ระหว่างไลฟ์เป็นรายแรกเท่านั้น ดูข้อมูลทรัพย์หรือ สอบถามข้อมูลเพิ่มเติมได้ที่ GHBank Call Center โทร.0-2645-9000 กด 5 หรือ Facebook Fanpage ธนาคารอาคารสงเคราะห์ หรือดูข้อมูลบ้านมือสอง ธอส. ได้ที่ www.ghbhomecenter.com, Mobile Application : G H Bank Smart NPA และ Line Official Account : @GHBALLHOME
รัฐบาลไทย-ข่าวทำเนียบรัฐบาล-“อนุทิน” เผย บอร์ด สปสช.มีฉันทามติให้แยกจัดสรรงบบัตรทองปี 66 ชะลอเฉพาะงบส่วนส่งเสริมป้องกันโรคบางส่วน 5.1 พันล้านบาท
วันพุธที่ 14 ธันวาคม 2565
“อนุทิน” เผย บอร์ด สปสช.มีฉันทามติให้แยกจัดสรรงบบัตรทองปี 66 ชะลอเฉพาะงบส่วนส่งเสริมป้องกันโรคบางส่วน 5.1 พันล้านบาท
รองนายกรัฐมนตรีและรัฐมนตรีว่าการกระทรวงสาธารณสุข ในฐานะประธานบอร์ด สปสช. เผย บอร์ด สปสช. มีฉันทามติให้ประกาศหลักเกณฑ์บริหารกองทุนบัตรทองปี 2566 แยกจัดสรรงบ โดยให้จัดสรรงบส่วนใหญ่ 1.37 แสนล้านบาท และชะลองบส่งเสริมสุขภาพป้องกันโรคบางส่วน
รองนายกรัฐมนตรีและรัฐมนตรีว่าการกระทรวงสาธารณสุข ในฐานะประธานบอร์ด สปสช. เผย บอร์ด สปสช.มีฉันทามติให้ประกาศหลักเกณฑ์บริหารกองทุนบัตรทองปี 2566 แยกจัดสรรงบ โดยให้จัดสรรงบส่วนใหญ่ 1.37 แสนล้านบาท และชะลองบส่งเสริมสุขภาพป้องกันโรคบางส่วน วงเงิน 5.1 พันล้านบาท เพื่อรอความชัดเจนทางข้อกฎหมายจากกฤษฎีกาและเลขาธิการ ครม. แต่ รพ.ทุกแห่งยังจัดบริการตามปกติ ไม่ให้มีช่องว่างในการให้บริการใดๆ เกิดขึ้น
วันนี้ (14 ธันวาคม 2565) นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุขในฐานะประธานคณะกรรมการหลักประกันสุขภาพแห่งชาติ (บอร์ด สปสช.) กล่าวถึงกรณียังไม่มีการลงนามในร่างหลักเกณฑ์การบริหารจัดการกองทุนหลักประกันสุขภาพแห่งชาติหรือบัตรทอง ปีงบประมาณ 2566 เนื่องจากยังไม่มีความชัดเจนในเรื่องงบส่งเสริมสุขภาพป้องกันโรค (PP) ที่ให้ครอบคลุมสิทธิสวัสดิการข้าราชการและประกันสังคม อาจไม่ถูกต้องตาม พ.ร.บ.หลักประกันสุขภาพแห่งชาติ พ.ศ. 2548 ทําให้ยังไม่มีการจัดสรรงบประมาณลงไปยังหน่วยบริการ ว่า วันนี้ที่ประชุมบอร์ด สปสช. มีความเห็นเป็นฉันทามติว่า เรามุ่งหวังให้ประชาชนทุกคน ทุกสิทธิ สามารถได้รับบริการสุขภาพที่จําเป็น โดยไม่มีอุปสรรคทางการเงิน และทุกฝ่ายจะดําเนินการร่วมกันให้บรรลุตามเป้าหมายนั้นโดยไม่ขัดกับกฎหมาย และเห็นด้วยที่ให้มีการทําความชัดเจนในประเด็นข้อกฎหมายว่ากองทุนหลักประกันสุขภาพฯ ครอบคลุมประชากรในส่วนใดบ้าง ตามมาตรา 5, 9, 10 และ 66 โดยปรึกษาคณะกรรมการกฤษฎีกาและเลขาธิการคณะรัฐมนตรี ตามที่กระทรวงสาธารณสุขดําเนินการไปเมื่อวันที่ 2 ธันวาคมที่ผ่านมา
นายอนุทินกล่าวต่อว่า ส่วนแนวทางแก้ไขปัญหาเพื่อลดผลกระทบหน่วยบริการ เนื่องจากยังไม่มีการจัดสรรงบประมาณบัตรทองปี 2566 นั้น บอร์ด สปสช. มีฉันทามติประกาศหลักเกณฑ์การดําเนินงานและบริหารจัดการกองทุนบัตรทองปี 2566 ตามที่เลขาธิการ สปสช. เสนอจากการหารือกับกระทรวงสาธารณสุข โดยในหลักการให้เร่งจัดสรรงบส่วนใหญ่ 1.37 แสนล้านบาทให้กับหน่วยบริการต่างๆ ก่อน เพื่อไม่ให้กระทบกับการดูแลประชาชน และชะลอการจัดสรรงบประมาณในส่วนงบส่งเสริมสุขภาพป้องกันโรคบางส่วน วงเงิน 5,146.05 ล้านบาท ทั้งนี้ หน่วยบริการของกระทรวงสาธารณสุขจะจัดบริการให้ครอบคลุมประชาชนทุกคนที่อยู่ในความรับผิดชอบ และ สปสช.จะดําเนินการให้หน่วยบริการอื่นนอกสังกัดกระทรวงสาธารณสุขดําเนินการเช่นเดียวกัน เพื่อให้ไม่ให้มีช่องว่างในการบริการประชาชน
*********************************** 14 ธันวาคม 2565
รัฐบาลไทย-ข่าวทำเนียบรัฐบาล-Cabinet approves implementation of PPP Gross Cost for M82’s Operation and Maintenance (O&M)
วันพุธที่ 14 ธันวาคม 2565
Cabinet approves implementation of PPP Gross Cost for M82’s Operation and Maintenance (O&M)
Cabinet approves implementation of PPP Gross Cost for M82’s Operation and Maintenance (O&M)
December 13, 2022, Deputy Government Spokesperson Ratchada Thanadirek disclosed that the cabinet, in its meeting today, approved implementation of the public private partnership (PPP Gross Cost) for operation and maintenance (O&M) of Motorway No. 82 (M82), as proposed by Ministry of Transport. Under the PPP Gross Cost scheme, bidding will be opened for the private sector to invest in M82’s O&M in accordance with the principle set by Public-Private Partnership (PPP) Policy Committee, and related laws and regulations.
M82, route Bang Khun Thian - Ban Phaeo, has the distance of 24.7 km, and is now under construction. The construction of this motorway route is divided into two phases. The first phase is Bang Khun Thian - Ekkachai, for which the budget has been allocated from FYs2020-2022 and the construction is expected to complete in 2023. The second phase is Ekkachai - Ban Phaeo under FY2022-2024 budget. The construction of the second phase is expected to complete in 2025.
According to the Deputy Government Spokesperson, the PPP Gross Cost scheme for M82’s O&M covers designing, construction, installation of systems and components related to M82 project, operation and maintenance of civil work (financed by the Government) and M&E (invested by private entity). M82’s O&M components include Full Control of Access, Closed Toll System, and M-Flow System. M82 will have 6 exit points, and features central offices buildings, maintenance units, operation and maintenance center, and patrol and rescue center. The period of PPP Gross Cost scheme for M82’s O&M will be no longer than 32 years.
รัฐบาลไทย-ข่าวทำเนียบรัฐบาล-นักเรียนอัสสัมชัญลำปางสุดเจ๋ง ! คว้ารางวัลแชมป์โอลิมปิกหุ่นยนต์ World Robot Olympiad ระดับนานาชาติ 2022
วันพุธที่ 14 ธันวาคม 2565
นักเรียนอัสสัมชัญลําปางสุดเจ๋ง ! คว้ารางวัลแชมป์โอลิมปิกหุ่นยนต์ World Robot Olympiad ระดับนานาชาติ 2022
นักเรียนอัสสัมชัญลําปางสุดเจ๋ง ! คว้ารางวัลแชมป์โอลิมปิกหุ่นยนต์ World Robot Olympiad ระดับนานาชาติ 2022
เมื่อวันที่ 23 พฤศจิกายน 2565ดร.รวิน ระวิวงศ์ผู้อํานวยการองค์การพิพิธภัณฑ์วิทยาศาสตร์แห่งชาติ (อพวช.) พร้อมด้วยนายจักริน จันทรวิสูตรกรรมการผู้จัดการบริษัทแกมมาโก้ (ประเทศไทย) จํากัด และคณะ นําคณะนักเรียนโรงเรียนอัสสัมชัญลําปางที่ชนะการแข่งขันโอลิมปิกหุ่นยนต์ World Robot Olympiad ระดับนานาชาติที่เมืองดอร์ทมุนด์ ประเทศเยอรมนี ระหว่างวันที่ 17 - 19 พฤศจิกายน 2565 ที่ผ่านมา เข้าพบศ.(พิเศษ) ดร.เอนก เหล่าธรรมทัศน์รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม (อว.),ศ.ดร.นพ.สิริฤกษ์ ทรงศิวิไลปลัดกระทรวง อว., และรศ.ดร.พาสิทธิ์ หล่อธีรพงศ์รองปลัดกระทรวง อว. ณ ห้องประชุมชั้น 4 อาคารพระจอมเกล้า สํานักงานปลัดกระทรวงการอุดมศึกษา วิทยาศาสตร์ วิจัยและนวัตกรรม (สป.อว.)
ศ.(พิเศษ) ดร.เอนกกล่าวว่า เด็กไทยมีความสามารถสูง สามารถแข่งขันกับนานาประเทศได้ กระทรวง อว. พร้อมผลักดันและสนับสนุนเด็กไทยที่สนใจด้านเทคโนโลยี เพื่อให้กลายเป็นผู้นําด้านวิทยาศาสตร์ของประเทศต่อไป
รัฐบาลไทย-ข่าวทำเนียบรัฐบาล-กระทรวงเกษตรและสหกรณ์รับรางวัลสุดยอดหน่วยงานภาครัฐด้านการอำนวยความสะดวกภาคธุรกิจ รางวัล “สำเภา-นาวาทอง” ประจำปี 2565
วันพุธที่ 14 ธันวาคม 2565
กระทรวงเกษตรและสหกรณ์รับรางวัลสุดยอดหน่วยงานภาครัฐด้านการอํานวยความสะดวกภาคธุรกิจ รางวัล “สําเภา-นาวาทอง” ประจําปี 2565
กระทรวงเกษตรและสหกรณ์รับรางวัลสุดยอดหน่วยงานภาครัฐด้านการอํานวยความสะดวกภาคธุรกิจ รางวัล “สําเภา-นาวาทอง” ประจําปี 2565
วันพุธที่ 14 พฤศจิกายน 2565 เวลา 10.00 น. นายสุรเดช สมิเปรม รองปลัดกระทรวงเกษตรและสหกรณ์ ได้รับมอบหมายจาก นายประยูร อินสกุล ปลัดกระทรวงเกษตรและสหกรณ์ เป็นผู้แทนกระทรวงเกษตรและสหกรณ์ รับรางวัลสุดยอดหน่วยงานภาครัฐด้านการอํานวยความสะดวกภาคธุรกิจ รางวัล “สําเภา-นาวาทอง” ประจําปี 2565 โดยมี ดร.วิษณุ เครืองาม รองนายกรัฐมนตรี เป็นประธานมอบรางวัล พร้อมทั้งกล่าวปาฐกถาพิเศษ เรื่อง “ปลดล็อค กฎหมาย กฎระเบียบ ช่วยเพิ่มขีดความสามารถการแข่งขันประเทศได้อย่างไร ?” ณ หอประชุม ชั้น 7 อาคาร 23 มหาวิทยาลัยหอการค้าไทย ถนนวิภาวดี เขตดินแดง กรุงเทมหานคร
จากการที่หน่วยงานภาครัฐได้ดําเนินการปลดล็อคกฎหมาย กฎระเบียบ (Regulatory Guillotine) ที่ช่วยลดปัญหาอุปสรรคและอํานวยความสะดวกการดําเนินงานภาคธุรกิจ หอการค้าไทยและสภาหอการค้าแห่งประเทศไทย จึงได้จัดทํารางวัลสุดยอดหน่วยงานภาครัฐด้านการอํานวยความสะดวกภาคธุรกิจ รางวัล “สําเภา-นาวาทอง” ประจําปี 2565 เพื่อเป็นการให้กําลังใจและเชิดชูหน่วยงานภาครัฐที่ช่วยลดอุปสรรคในการดําเนินธุรกิจอย่างเห็นผล โดยคณะกรรมการตัดสินรางวัล “สําเภา-นาวาทอง” ประจําปี 2565 มีมติมอบรางวัลหน่วยงานระดับกระทรวงให้แก่กระทรวงเกษตรและสหกรณ์ ซึ่งได้ดําเนินการเห็นผลอย่างเป็นรูปธรรม
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ ให้กำลังใจทัพนักกีฬาเยาวชนไทยในการแข่งขันเรือใบรายการ “2022 Optimist Asian & Oceanian Championship” วันที่ 13 – 20 ธ.ค. นี้
วันพุธที่ 14 ธันวาคม 2565
โฆษกรัฐบาลเผย นายกฯ ให้กําลังใจทัพนักกีฬาเยาวชนไทยในการแข่งขันเรือใบรายการ “2022 Optimist Asian & Oceanian Championship” วันที่ 13 – 20 ธ.ค. นี้
โฆษกรัฐบาลเผย นายกฯ ให้กําลังใจทัพนักกีฬาเยาวชนไทยในการแข่งขันเรือใบรายการ “2022 Optimist Asian & Oceanian Championship” วันที่ 13 – 20 ธ.ค. นี้
14 ธันวาคม 2565 นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ติดตามและส่งกําลังใจให้กับทีมนักกีฬาเยาวชนไทยเรือใบที่เข้าแข่งขันรายการ 2022 Optimist Asian & Oceanian Championship ซึ่งจัดขึ้นที่เมืองมุมไบ ประเทศอินเดีย ระหว่างวันที่ 13 – 20 ธันวาคม 2565 พร้อมอวยพรให้นักกีฬาทุกคนประสบความสําเร็จในการแข่งขัน ทําผลงานได้ตามเป้าหมายที่ตั้งใจไว้
โฆษกประจําสํานักนายกรัฐมนตรี กล่าวว่า ตลอดปีที่ผ่านมามีตัวแทนทีมนักกีฬาเยาวชนไทยเข้าแข่งขันในหลายรายการ เช่น การแข่งขันในรายการ 2022 Arkas Optimist World Championship ที่เมืองโบดรัม ประเทศตุรกี ต่อเนื่องจนถึงการแข่งขันในรายการ ILCA 4 Youth World Championships 2022 ที่เมืองวิลาโมลา ประเทศโปรตุเกส โดยครั้งนี้เป็นการแข่งขันชิงแชมป์ระดับทวีปสําหรับประเทศสมาชิกในเอเชียและโอเชียเนีย ซึ่งเป็นส่วนหนึ่งของสมาคมเรือใบออพติมิสต์นานาชาติ (International Optimist Dinghy Association: IODA) โดยมีนักกีฬาเข้าร่วมการแข่งขัน 106 คน จากกว่า 10 ประเทศในทวีปเอเชียและโอเชียเนีย อาทิ สหรัฐอเมริกา เบลเยียม มอริเชียส สิงคโปร์ ศรีลังกา ออสเตรเลีย อินเดีย ตุรกี มาเลเซีย ไทย และสหรัฐอาหรับเอมิเรตส์ เป็นต้น ทั้งชายและหญิงรุ่นอายุไม่เกิน 15 ปี
“นายกรัฐมนตรีส่งกําลังใจให้ทีมนักกีฬาเยาวชนไทยและเจ้าหน้าที่ทุกคน ขอให้ทําหน้าที่อย่างสุดความสามารถตามที่ได้ทุ่มเทฝึกซ้อมมา เชื่อมั่นว่าจะประสบความสําเร็จได้ตามเป้าหมายที่ตั้งใจไว้ การแข่งขันกีฬาเยาวชน ถือเป็นอีกหนึ่งพื้นที่หนึ่งของเยาวชนในการนําพลังมาสู่กีฬา สร้างอุปนิสัย ปลูกฝัง และเพิ่มพลังให้พร้อมเผชิญกับความท้าทายในอนาคต” นายอนุชาฯ กล่าว
ทั้งนี้ โฆษกรัฐบาลกล่าวว่า ขอเชิญชวนประชาชนร่วมส่งกําลังใจเชียร์ทีมนักกีฬาเยาวชนไทยตลอดสัปดาห์นี้ โดยพิธีเปิดการแข่งขัน“2022 Optimist Asian & Oceanian Championship” จะมีขึ้นในวันที่ 14 ธันวาคม 2565 แข่งขันทั้งหมด 10 รายการ และจะมีพิธีปิดในวันที่ 19 ธันวาคม 2565
รัฐบาลไทย-ข่าวทำเนียบรัฐบาล-บทวิเคราะห์เรื่อง “สิ้นสุดการลดอัตราเงินนำส่ง FIDF ประเทศไทยเข้าสู่ภาวะดอกเบี้ยขาขึ้นเต็มตัว ”
วันพุธที่ 14 ธันวาคม 2565
บทวิเคราะห์เรื่อง “สิ้นสุดการลดอัตราเงินนําส่ง FIDF ประเทศไทยเข้าสู่ภาวะดอกเบี้ยขาขึ้นเต็มตัว ”
Krungthai COMPASS นําเสนอบทวิเคราะห์เรื่อง “สิ้นสุดการลดอัตราเงินนําส่ง FIDF ประเทศไทยเข้าสู่ภาวะดอกเบี้ยขาขึ้นเต็มตัว”
Key Highlights
- ในช่วงการระบาดของ COVID-19 ธปท. ได้ปรับลดอัตรานําส่งเงินสมทบกองทุนฟื้นฟูฯ (FIDF fee) จากธนาคารพาณิชย์ลงครึ่งหนึ่งเหลือ 0.23% ต่อปี เป็นการชั่วคราว มีส่วนสําคัญที่ช่วยลดต้นทุนทางการเงินของระบบธนาคาร ซึ่งได้ส่งผ่านไปยังลูกหนี้ในวงกว้าง เนื่องจากอัตราดอกเบี้ยเงินกู้กลุ่ม M-Rate ทุกชนิดของธนาคารขนาดใหญ่ ลดลง 0.4% ในคราวเดียว
- เมื่อแนวโน้มเศรษฐกิจฟื้นตัวชัดเจนขึ้น และอัตราเงินเฟ้อที่สูงกว่ากรอบเป้าหมาย ธปท. จึงมองถึงความจําเป็นที่อัตราดอกเบี้ยในระบบจะต้องปรับตัวสูงขึ้น และมีแนวทางปรับขึ้น FIDF fee กลับไปสู่ระดับปกติที่ 0.46% ต่อปี ตั้งแต่ต้นปี 2566 ควบคู่ไปกับการปรับขึ้นอัตราดอกเบี้ยนโยบายที่เริ่มมาตั้งแต่เดือนสิงหาคมปี 2565
- Krungthai COMPASS ประเมินว่าการสิ้นสุดมาตรการลด FIDF fee จะส่งผลให้ต้นทุนทางการเงินในระบบธนาคารเพิ่มขึ้นประมาณ 4 หมื่นล้านบาท ซึ่งจะส่งผ่านไปยังอัตราดอกเบี้ยเงินกู้กลุ่ม M-Rate ที่อาจจะเพิ่มขึ้นราว 0.4%-0.6% ได้ในคราวเดียว
- การปรับขึ้นของอัตราดอกเบี้ยในระบบ แม้จะสอดคล้องกับทิศทางของเศรษฐกิจและเงินเฟ้อ แต่ก็เพิ่มความเสี่ยงด้านเครดิตแก่ระบบธนาคารในภาวะที่ยังมีลูกหนี้กลุ่มเปราะบาง และการฟื้นตัวที่ยังไม่ทั่วถึง
รัฐบาลไทย-ข่าวทำเนียบรัฐบาล-รองนายกฯ พล.อ.ประวิตรฯ ลงพื้นที่ภาคอีสาน แก้ปัญหาน้ำ พื้นที่เสี่ยง พร้อมมอบสิทธิ์ที่ดินทำกิน ย้ำแก้ปัญหาจำนองขายฝาก อย่าให้ที่ดินหลุดมือเกษตรกร
วันพุธที่ 14 ธันวาคม 2565
รองนายกฯ พล.อ.ประวิตรฯ ลงพื้นที่ภาคอีสาน แก้ปัญหาน้ํา พื้นที่เสี่ยง พร้อมมอบสิทธิ์ที่ดินทํากิน ย้ําแก้ปัญหาจํานองขายฝาก อย่าให้ที่ดินหลุดมือเกษตรกร
รองนายกฯ พล.อ.ประวิตรฯ ลงพื้นที่ภาคอีสาน แก้ปัญหาน้ํา พื้นที่เสี่ยง พร้อมมอบสิทธิ์ที่ดินทํากิน ย้ําแก้ปัญหาจํานองขายฝาก อย่าให้ที่ดินหลุดมือเกษตรกร
วันนี้ (14 ธันวาคม 2565) พล.อ.ประวิตร วงษ์สุวรรณ รองนายกรัฐมนตรี พร้อมด้วย รัฐมนตรีว่าการกระทรวงศึกษาธิการ รัฐมนตรีว่าการกระทรวงดิจิทัลเพื่อเศรษฐกิจและสังคม รัฐมนตรีช่วยว่าการกระทรวงการคลัง ปลัดกระทรวงทรัพยากรธรรมชาติและสิ่งแวดล้อม และคณะ เดินทางลงพื้นที่ภาคอีสาน จ.กาฬสินธ์ และ จ.ร้อยเอ็ด เพื่อตรวจติดตามการบริหารจัดการแก้ปัญหาที่ดินทํากินและการฟื้นฟูแหล่งน้ํา พร้อมทั้งรับฟังปัญหาจากประชาชนในพื้นที่ โดย มี ผู้ว่าราชการจังหวัดกาฬสินธุ์ และผู้ว่าราชการจังหวัดร้อยเอ็ด เลขาธิการสํานักงานทรัพยากรน้ําแห่งชาติ (สทนช.) และหัวหน้าส่วนราชการต่าง ๆ ในพื้นที่ให้การต้อนรับ
รองนายกรัฐมนตรีรับฟังการบรรยายสรุปภาพรวม จ.กาฬสินธุ์ ณ ศาลากลางจังหวัด ซึ่งภาพรวมยังพบปัญหาสําคัญ คือการขาดแคลนแหล่งน้ําต้นทุนการเกษตรและการบริโภคจากการขยายตัวของชุมชนเมือง โดยเฉพาะนอกเขตชลประทาน โดยปี 61-64 มีแผนงานพัฒนาพื้นที่แล้ว 1,152 โครงการ วงเงินกว่า 3,100 ล้านบาท พื้นที่รับประโยชน์ 107,582 ไร่ ประชาชนได้ประโยชน์กว่า 48,000 ครอบครัว และอยู่ระหว่างดําเนินการ 165 โครงการ โดยงบกลางกว่า 280 ล้าน ทั้งการพัฒนาแหล่งกักเก็บน้ํา ระบบกระจายน้ําและระบบป้องกันน้ําท่วม สําหรับปี 66-67 มี 3 โครงการ ได้รับการจัดสรรงบประมาณ 912 ล้านบาท ซึ่งจะทําให้ประชาชนได้ประโยชน์อีก 3,100 ครอบครัว พื้นที่กว่า 5,800 ไร่
รองนายกรัฐมนตรี ย้ําสั่งการ สทนช. จังหวัด และส่วนราชการที่เกี่ยวข้อง เตรียมมาตรการรองรับสถานการณ์ภัยแล้งและฝนทิ้งช่วง โดยขอให้เร่งพัฒนาแหล่งน้ําต้นทุนในพื้นที่ให้เสร็จทันตามกําหนด โดยเฉพาะพื้นที่เสี่ยงขาดแคลนน้ํา และขอให้ลงไปดูแก้ปัญหาที่ดินทํากิน ที่อยู่อาศัยและป้องกันการเสียสิทธิ์ในที่ดินทํากินจากการจํานองและขายฝากของเกษตรกร ย้ํา “อย่าให้หลุดมือเกษตรกร” พร้อมทั้งเร่งช่วยเหลือเกษตรกรที่ไม่มีที่ดินทํากิน การแก้ปัญหาความยากจนและลดความเหลื่อมล้ําในพื้นที่ โดยให้บูรณาการความร่วมมือภาคีการพัฒนาต่าง ๆ และบริหารจัดการข้อมูลแบบชี้เป้าให้เป็นผล ทั้งนี้ให้กระจายรับฟังปัญหาและความต้องการของประชาชน เพื่อบริหารจัดการแบบมีส่วนร่วมไปด้วยกัน
หลังจากนั้น รองนายกรัฐมนตรีได้มอบหนังสืออนุญาตให้ใช้ประโยชน์ในที่ดินทํากินของรัฐเป็นการชั่วคราว ตามนโยบายแก้ปัญหาความยากจนและพบปะประชาชน ในพื้นที่ “หนองผัวเมียสาธารณประโยชน์” ต.ดอนสมบูรณ์ และแปลง “โสกหมูสาธารณประโยชน์” ต.เขาพระนอน อ.ยางตลาด และกล่าวขอบคุณ จ.กาฬสินธ์ุ ที่แก้ปัญหาการบริหารจัดการใช้ประโยชน์ที่ดินสาธารณประโยชน์อย่างถูกต้องใน 7 อําเภอ รวมทั้งสิ้น 2,938 แปลง เพื่อคุณภาพชีวิตความเป็นอยู่ที่ดีขึ้นตามนโยบายของรัฐบาล พร้อมกับพบปะเยี่ยมเยียนและรับทราบปัญหาจากประชาชนในพื้นที่
บ่ายวันเดียวกันนี้ รองนายกรัฐมนตรีและคณะ จะเดินทางลงพบปะประชาชน และติดตามการแก้ปัญหาการบริหารจัดการน้ําในพื้นที่ จ.ร้อยเอ็ด ต่อไป
รัฐบาลไทย-ข่าวทำเนียบรัฐบาล-กสร. หวั่น! ช่วงฤดูหนาวเสี่ยงต่อการเกิดเหตุเพลิงไหม้เนื่องจากสภาพอากาศแห้ง แนะนายจ้าง ลูกจ้าง ใช้หลัก 3ต ในสถานประกอบกิจการ
วันพุธที่ 14 ธันวาคม 2565
กสร. หวั่น! ช่วงฤดูหนาวเสี่ยงต่อการเกิดเหตุเพลิงไหม้เนื่องจากสภาพอากาศแห้ง แนะนายจ้าง ลูกจ้าง ใช้หลัก 3ต ในสถานประกอบกิจการ
กรมสวัสดิการและคุ้มครองแรงงาน (กสร.) หวั่นช่วงฤดูหนาวเสี่ยงต่อการเกิดเหตุเพลิงไหม้เนื่องจากสภาพอากาศแห้ง แนะนายจ้าง ลูกจ้าง ใช้หลัก 3ต ในสถานประกอบกิจการ พร้อมกําชับเจ้าหน้าที่ความปลอดภัยในการทํางาน (จป.) ดําเนินการตามบทบาทหน้าที่อย่างเคร่งครัด
นายนิยม สองแก้ว อธิบดีกรมสวัสดิการและคุ้มครองแรงงาน เปิดเผยว่า ตามที่กรมอุตุนิยมวิทยาได้ประกาศประเทศไทยเข้าสู่ฤดูหนาวแล้ว หลายพื้นที่เริ่มมีอากาศหนาวเย็น สภาพอากาศแห้ง ความชื้นต่ํา และลมกระโชกแรง ทําให้เสี่ยงต่อการเกิดอัคคีภัยมากกว่าปกติ โดยเฉพาะอย่างยิ่งสถานประกอบกิจการ ห้างสรรพสินค้า อาคารบ้านเรือน รวมไปถึงพื้นที่รกร้างว่างเปล่า กรมสวัสดิการและคุ้มครองแรงงานในฐานะหน่วยงานกํากับ ดูแลให้นายจ้าง ลูกจ้าง ปฏิบัติตามกฎหมายความปลอดภัย อาชีวอนามัย และสภาพแวดล้อมในการทํางาน มีความห่วงใยความปลอดภัยในชีวิตและทรัพย์สินของประชาชนทุกระดับ ซึ่งอาจได้รับผลกระทบจากการเกิดอัคคีภัยในช่วงฤดูหนาวและลุกลามจนเกิดความรุนแรง นําไปสู่ความเสียหายได้ จึงขอความร่วมมือสถานประกอบกิจการให้ช่วยตรวจตราและดูแลความปลอดภัยในสถานที่ทํางาน รวมทั้งความปลอดภัยของลูกจ้าง ตลอดจนมอบหมายให้เจ้าหน้าที่ความปลอดภัยในการทํางาน (จป.) หรือผู้ที่เกี่ยวข้องในการตรวจสอบโครงสร้าง อาคาร สถานที่ให้อยู่ในสภาพที่ปลอดภัย ตรวจสอบการใช้อุปกรณ์ เครื่องใช้ไฟฟ้าต่าง ๆ โดย จป. จะต้องดําเนินการตรวจประเมินสภาพแวดล้อมในการทํางาน รวมไปถึงอบรมลูกจ้างให้ปฏิบัติงานปลอดจากเหตุอันจะทําให้เกิดความไม่ปลอดภัยในการทํางานให้ครอบคลุมอย่างรอบด้าน
อธิบดี กล่าวต่อว่า กรมสวัสดิการและคุ้มครองแรงงานมีมาตรการ 3ต เพื่อป้องกันการเกิดอัคคีภัยที่อาจเกิดขึ้น ประกอบด้วย “ติดตั้ง” โดยต้องติดตั้งระบบป้องกันและระงับอัคคีภัย เครื่องดับเพลิงแบบเคลื่อนย้ายได้ ระบบป้องกันฟ้าผ่า และแหล่งจ่ายไฟฟ้าสํารอง “ตรวจสอบ” หมั่นตรวจสอบระบบป้องกันและระงับอัคคีภัย และเครื่องดับเพลิงแบบเคลื่อนย้ายได้ “เตรียมความพร้อม” ต้องจัดทําแผนป้องกันและระงับอัคคีภัย จัดอบรมการดับเพลิงขั้นต้นให้กับลูกจ้าง และฝึกซ้อมดับเพลิงและฝึกซ้อมอพยพหนีไฟประจําปี มาตรการ 3ต จะช่วยป้องกันและลดการเกิดอัคคีภัย พร้อมทั้งจะช่วยสร้างความปลอดภัยในการทํางาน ลดการประสบอันตรายจากการทํางานอันจะก่อให้เกิดความสูญเสียในอนาคตได้ ทั้งนี้ ขอฝาก นายจ้าง ลูกจ้าง ตลอดจนประชาชนทั่วไปให้ช่วยเป็นหูเป็นตาและร่วมกันเฝ้าระวังเหตุเพลิงไหม้ เพื่อความปลอดภัยของทุกชีวิตและทรัพย์สิน ไม่มีเหตุการณ์สูญเสียช่วงฤดูหนาวในปีนี้ หากมีข้อสงสัยสามารถสอบถามเพิ่มเติมได้ที่ กองความปลอดภัยแรงงาน โทร 0 2448 9128-39 หรือโทรสายด่วน 1546 และ 1506 กด 3
รัฐบาลไทย-ข่าวทำเนียบรัฐบาล-รัฐบาลปลื้ม “Thai MOOC” โครงการมหาวิทยาลัยไซเบอร์ไทย ยอดคนเรียน1.5ล้านคน เพื่อการเรียนรู้ตลอดชีวิตของคนไทยทุกคน
วันพฤหัสบดีที่ 22 ธันวาคม 2565
22/12/2565
รัฐบาลปลื้ม “Thai MOOC” โครงการมหาวิทยาลัยไซเบอร์ไทย ยอดคนเรียน1.5ล้านคน เพื่อการเรียนรู้ตลอดชีวิตของคนไทยทุกคน
รัฐบาลปลื้ม “Thai MOOC” โครงการมหาวิทยาลัยไซเบอร์ไทย ยอดคนเรียน1.5ล้านคน เพื่อการเรียนรู้ตลอดชีวิตของคนไทยทุกคน
วันที่ 22 ธันวาคม 2565 นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยถึงความสําเร็จของโครงการมหาวิทยาลัยไซเบอร์ไทย เพื่อการจัดการเรียนการสอนในระบบเปิด (Thailand Massive Open Online Course Platform: Thai MOOC) อยู่ภายใต้การกํากับดูแลของกระทรวงการอุดมศึกษา วิทยาศาสตร์ วิจัยและนวัตกรรม ซึ่งเป็นเสมือนขุมทรัพย์ทางปัญญาเพื่อการเรียนรู้ตลอดชีวิตสําหรับคนไทยทุกคน โดยสามารถเข้าเรียนได้ไม่มีเงื่อนไข เลือกเรียนในเวลาที่สะดวก ไม่มีค่าลงทะเบียน เรียนจบสอบผ่านได้ประกาศนียบัตร ทั้งนี้ โครงการได้เริ่มดําเนินการมา 6 ปีแล้ว มีการขยายความร่วมมือของมหาวิทยาลัยไทยและต่างประเทศอย่างต่อเนื่อง มีมหาวิทยาลัย หน่วยงานภาครัฐและเอกชน ร่วมสร้างรายวิชา 104 แห่ง ขณะนี้มีรายวิชาทั้งหมด 589 รายวิชา ผู้ลงทะเบียนเรียน จํานวน 1.5 ล้านคน เพิ่มจากปีที่แล้วที่มี 8 แสนคน
แพลตฟอร์ม Thai MOOC เป็นหนึ่งในแผนขับเคลื่อนเศรษฐกิจและสังคมดิจิทัล มุ่งสร้างสังคมคุณภาพด้วยเทคโนโลยีดิจิทัล ผ่านแพลตฟอร์มด้านการศึกษาออนไลน์ เพื่อพัฒนาศักยภาพคนไทยทั้งการ Upskill และ Reskill ให้พร้อมสู่การทํางานยุคศตวรรษที่ 21 และได้มีความร่วมมือระดับนานาชาติ เชื่อมโยงหน่วยกิตกับ MOOC ของต่างประเทศอาทิ คอร์สเรียนภาษาเกาหลีจาก K-MOOC โดย Sungkyunkwan University คอร์สเรียนภาษาญี่ปุ่นจาก JMOOC โดย Kyushu Universityสําหรับรายวิชาเด่นที่มีผู้เรียนมากสุด คือ ภาษาอังกฤษเพื่อการสื่อสาร (178,180 คน) จิตวิทยาข้ามวัฒนธรรมในที่ทํางาน(68,715 คน) ภาษาอังกฤษพื้นฐาน (61,911 คน)
จิตวิทยากับ ชีวิตประจําวัน (60,696 คน) ภาษาเกาหลี 1-2 | Korean 1-2 (57,540 คน) เทคโนโลยี บล็อกเชนและ บิทคอยน์ (55,094 คน)
การสร้างทีมงานเพื่อการพัฒนางานแบบมืออาชีพ (54,675 คน)
การสร้างเครือข่ายด้วยการสื่อสารผ่าน Social Media | (53,470 คน)
นางสาวรัชดา กล่าวด้วยว่า รัฐบาลมุ่งส่งเสริมการเรียนรู้ตลอดชีวิต โดยใช้เทคโนโลยีดิจิทัลเป็นตัวขับเคลื่อนภายใต้พลังความร่วมมือของสถาบันอุดมศึกษา หน่วยงานรัฐ และเอกชน เพื่อคนไทยทุกคนได้พัฒนาความรู้และทักษะที่สนใจ สอดรับกับยุคสมัย เป็นการเรียนรู้จากผู้เชี่ยวชาญ โดยไม่ต้องเสียค่าใช้จ่าย และที่สําคัญผู้เรียนสามารถเก็บประวัติการเรียนและสะสมผลการเรียน เพื่อเทียบโอนวุฒิการศึกษาได้ด้วย ดังนั้น Thai MOOC จึงเป็นแพลตฟอร์มออนไลน์ที่สามารถตอบโจทย์ทั้งการเรียนในระบบและการเรียนรู้ตลอดชีวิต ผู้สนใจเข้าไปลงทะเบียนเรียนได้ที่ https://thaimooc.org
รัฐบาลไทย-ข่าวทำเนียบรัฐบาล-คปภ. เกาะติดสถานการณ์ล่าสุดเพื่อให้ความช่วยเหลือด้านประกันภัย กรณี “เรือหลวงสุโขทัย” ล่ม
วันพฤหัสบดีที่ 22 ธันวาคม 2565
22/12/2565
คปภ. เกาะติดสถานการณ์ล่าสุดเพื่อให้ความช่วยเหลือด้านประกันภัย กรณี “เรือหลวงสุโขทัย” ล่ม
• เผยข้อมูลด้านประกันภัยล่าสุด..! ผู้สูญหาย 23 ราย มีการทําประกันภัย 13 ราย ส่วนผู้เสียชีวิต 6 ราย มีประกันภัย 3 ราย ทําไว้กับ 14 บริษัท รวมค่าสินไหมทดแทน กว่า 27 ล้านบาท
กรณี “เรือหลวงสุโขทัย” ประสบเหตุน้ําเข้าเรือเนื่องจากคลื่นลมแรง ขณะทําการลาดตระเวนอยู่บริเวณแบริ่ง 090 ระยะ 20 ไมล์ จากท่าเรืออําเภอบางสะพาน จังหวัดประจวบคีรีขันธ์ ทําให้มีน้ําทะเลบางส่วนไหลเข้าระบบเครื่องไฟฟ้าผ่านท่อไอเสียข้างเรือจนเครื่องไฟฟ้าดับ เครื่องจักรใหญ่หยุดทํางาน เป็นเหตุให้ไม่สามารถควบคุมเรือได้ จนทําให้เรือเอียงและอับปางลงใต้ทะเล ส่งผลทําให้มีผู้ประสบเหตุในครั้งนี้จํานวน 105 ราย โดยได้รับการช่วยเหลือแล้ว 76 ราย สูญหายอยู่ระหว่างการค้นหาเพื่อช่วยเหลือจํานวน 23 ราย และเสียชีวิต 6 ราย เหตุเกิดเมื่อวันที่ 18 ธันวาคม 2565 โดยสํานักงาน คปภ. ได้บูรณาการร่วมกับศูนย์ประสานงานช่วยเหลือกําลังพลเรือหลวงสุโขทัย ณ กองเรือยุทธการ อําเภอสัตหีบ จังหวัดชลบุรี เพื่ออํานวยความสะดวกตรวจสอบข้อมูลการทําประกันภัย ตรวจสอบเอกสารหลักฐาน ให้คําแนะนําแก่ผู้ประสบภัยและญาติของผู้ประสบภัย รวมทั้งประสานบริษัทประกันภัยเพื่อจ่ายค่าสินไหมทดแทนได้อย่างทันท่วงที และได้มีการรายงานการช่วยเหลือด้านการประกันภัยไปแล้วนั้น
ดร.สุทธิพล ทวีชัยการ เลขาธิการคณะกรรมการกํากับและส่งเสริมการประกอบธุรกิจประกันภัย (เลขาธิการ คปภ.) เปิดเผยความคืบหน้าการดําเนินการช่วยเหลือด้านประกันภัยพบว่าในจํานวนผู้สูญหาย 23 ราย มีการทําประกันภัย 13 ราย และในจํานวนผู้เสียชีวิต 6 ราย มีการทําประกันภัย 3 ราย จํานวนเงินเอาประกันภัยรวม 27,285,444 บาท โดยทําประกันภัยไว้กับ 14 บริษัท ประกอบด้วย บริษัท ชับบ์ ไลฟ์ แอสชัวรันซ์ จํากัด (มหาชน) บริษัท ไทยประกันชีวิต จํากัด (มหาชน) บริษัท เมืองไทยประกันภัย จํากัด (มหาชน) บริษัท เมืองไทยประกันชีวิต จํากัด (มหาชน) บริษัท ไทยสมุทรประกันชีวิต จํากัด (มหาชน) บริษัท ธนชาตประกันภัย จํากัด (มหาชน) บริษัท กรุงเทพประกันภัย จํากัด (มหาชน) บริษัท ทิพยประกันภัย จํากัด (มหาชน) บริษัท เอฟดับบลิวดี ประกันชีวิต จํากัด (มหาชน) บริษัท กรุงไทย-แอกซ่า ประกันชีวิต จํากัด (มหาชน) บริษัท ทิพยประกันชีวิต จํากัด (มหาชน) บริษัท พรูเด็นเชียล ประกันชีวิต (ประเทศไทย) จํากัด (มหาชน) บริษัท สหประกันชีวิต จํากัด (มหาชน) และบริษัท เอไอเอ จํากัด
นอกจากนี้ สํานักงาน คปภ. อยู่ระหว่างการบูรณาการการทํางานร่วมกับสมาคมประกันชีวิตไทย และสมาคมประกันวินาศภัยไทย เพื่อตรวจสอบเพิ่มเติมว่าผู้ประสบภัยในครั้งนี้มีการทําประกันภัยประเภทอื่น ๆ ไว้ด้วยหรือไม่
หากตรวจสอบพบภายหลังว่าผู้ประสบภัยมีการทําประกันภัยประเภทอื่น ๆ เพิ่มเติมอีกก็จะได้รับค่าสินไหมทดแทนเพิ่มเติมตามสัญญาประกันภัยที่ระบุไว้ทุกประการ
“สํานักงาน คปภ. ได้เร่งระดมสรรพกําลังบุคลากรของสํานักงาน คปภ. เพื่อช่วยเหลือผู้ประสบเหตุในครั้งนี้อย่างเต็มกําลังความสามารถ อย่างไรก็ตาม กรณีดังกล่าวมีผู้เสียชีวิตและผู้สูญหายเป็นจํานวนมาก สํานักงาน คปภ. ยังคงเร่งติดตามตรวจสอบการประกันภัยที่เกี่ยวข้องเพิ่มเติมอย่างใกล้ชิด และจะดําเนินการอย่างเต็มที่และสุดความสามารถเพื่อให้ผู้ประสบเหตุและครอบครัวของผู้เสียชีวิตได้รับการช่วยเหลือเยียวยาด้านประกันภัยอย่างรวดเร็วและเป็นธรรม ทั้งนี้หากมีความคืบหน้าในการช่วยเหลือด้านประกันภัยเพิ่มเติมจะได้แจ้งให้สาธารณชนทราบต่อไป” เลขาธิการ คปภ. กล่าวในตอนท้าย
รัฐบาลไทย-ข่าวทำเนียบรัฐบาล-SME D Bank ‘สถาบันการเงินแห่งแรกของไทย’ เปิดระดมทุน ‘เงินฝาก ESG’  เดินหน้าขับเคลื่อนวาระแห่งชาติ หนุนเอสเอ็มอีไทยเติบโตสู่ความสำเร็จอย่างยั่งยืน
วันพฤหัสบดีที่ 22 ธันวาคม 2565
22/12/2565
SME D Bank ‘สถาบันการเงินแห่งแรกของไทย’ เปิดระดมทุน ‘เงินฝาก ESG’  เดินหน้าขับเคลื่อนวาระแห่งชาติ หนุนเอสเอ็มอีไทยเติบโตสู่ความสําเร็จอย่างยั่งยืน
SME D Bank   ประกาศความสําเร็จ  “สถาบันการเงินแห่งแรกของไทย” ออกผลิตภัณฑ์เงินฝาก ESG ระดมเงินทุน 1,000 ล้านบาท หนุนผู้ประกอบการเอสเอ็มอี ยกระดับธุรกิจคํานึงถึงสังคมและสิ่งแวดล้อม เติบโตสู่ความสําเร็จอย่างยั่งยืน
นางสาวนารถนารี รัฐปัตย์ กรรมการผู้จัดการ ธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว.) หรือ SME D Bank เผยว่า จากที่รัฐบาลมีนโยบายกําหนดยุทธศาสตร์ขับเคลื่อนพัฒนาประเทศไทยยุคใหม่ ด้วยเศรษฐกิจชีวภาพ-เศรษฐกิจหมุนเวียน-เศรษฐกิจสีเขียว หรือ BCG Model (Bio-Circular-Green Economy) โดยให้ความสําคัญสูงสุดกําหนดเป็น “วาระแห่งชาติ” ดังนั้น SME D Bank ในฐานะธนาคารเพื่อพัฒนาเอสเอ็มอีไทย ขานรับนโยบายดังกล่าว ที่ผ่านมา ได้ออกผลิตภัณฑ์สินเชื่อ BCG Loan วงเงิน 11,000 ล้านบาท และล่าสุด ร่วมกับ ธนาคารพัฒนาเอเชีย (Asian Development Bank หรือ ADB) จัดทํากรอบหลักเกณฑ์การระดมทุนเพื่อความยั่งยืน (Sustainable Financing Framework) ตามมาตรฐานสากล ซึ่งธนาคารคํานึงถึงแนวทางของ ESG ทั้งการเป็นมิตรต่อสิ่งแวดล้อม (Environment) รับผิดชอบต่อสังคม (Social) และยึดหลักธรรมาภิบาล (Governance) เพื่อพัฒนากระบวนการระดมทุนทั้งในรูปแบบพันธบัตรและผลิตภัณฑ์เงินฝาก นําไปปล่อยสินเชื่อ สนับสนุนเอสเอ็มอีไทยยกระดับสู่ BCG Model ต่อไป ก่อให้เกิดความยั่งยืน ทั้งด้านสิ่งแวดล้อม สังคม และเป็นไปตามหลักธรรมาภิบาล อีกทั้ง มีบริษัท DNV Business Assurance Australia จํากัด ซึ่งเป็นผู้ชํานาญการอิสระ (External Reviewer) ทําการสอบทานและรองรับว่าเป็นไปตามมาตรฐานสากลทุกประการ
จากการพัฒนากระบวนการดังกล่าว ส่งผลให้ SME D Bank เป็น “สถาบันการเงินแห่งแรกของไทย” ที่สามารถออก “ผลิตภัณฑ์เงินฝาก ESG” เพื่อระดมทุนได้สําเร็จ เบื้องต้น เปิดรับฝาก วงเงินรวม 1,000 ล้านบาท อายุ 1 ปี อัตราดอกเบี้ย 1.2% ต่อปี ซึ่งได้รับความสนใจจากหน่วยงานต่าง ๆ ที่มีเจตนารมณ์ในการสนับสนุนเอสเอ็มอียกระดับสู่ BCG Model เช่นกัน เข้าฝากเงินจนเต็มจํานวนอย่างรวดเร็ว ไม่ว่าจะเป็นสถาบันการศึกษา บริษัทหลักทรัพย์ บริษัทประกันภัย และโรงพยาบาลท้องถิ่น ซึ่งในอนาคต ธนาคารจะดําเนินการเปิดระดมเงินทุนเพิ่มเติม ทั้งในรูปแบบพันธบัตรและผลิตภัณฑ์เงินฝาก ตามกรอบ ESG ต่อไป
“SME D Bank ให้ความสําคัญสูงสุดในการส่งเสริมเอสเอ็มอีสู่ BCG Model เราจึงมุ่งมั่นพัฒนากระบวนการระดมทุนเงินฝาก ESG เพื่อหาแหล่งทุนที่เหมาะสมสอดคล้องกับความจําเป็นของโลกแห่งอนาคต นําไปสนับสนุนเอสเอ็มอีผ่านรูปแบบผลิตภัณฑ์สินเชื่อต่าง ๆ ช่วยให้เอสเอ็มอีเกิดความเข้มแข็ง และเมื่อเอสเอ็มอีเข้มแข็งแล้ว จะรวมกันเป็นพลังยิ่งใหญ่ ผลักดันให้ประเทศไทยก้าวสู่เศรษฐกิจยุคใหม่ ที่เติบโตอย่างยั่งยืน เคียงคู่กันทั้งด้านเศรษฐกิจ สิ่งแวดล้อม และสังคม” นางสาวนารถนารี กล่าว
รัฐบาลไทย-ข่าวทำเนียบรัฐบาล-ธ.ก.ส. เตือน ! ระวังมิจฉาชีพแอบอ้างชื่อธนาคารปล่อยสินเชื่อผ่าน SMS
วันพฤหัสบดีที่ 22 ธันวาคม 2565
22/12/2565
ธ.ก.ส. เตือน ! ระวังมิจฉาชีพแอบอ้างชื่อธนาคารปล่อยสินเชื่อผ่าน SMS
ธ.ก.ส. เตือน ! ระวังการแอบอ้างโดยใช้ตราสัญลักษณ์และชื่อธนาคารทําการปล่อยเงินกู้นอกระบบผ่านทาง SMS ยืนยัน ! ธ.ก.ส. ไม่มีส่วนเกี่ยวข้องกับการกระทําดังกล่าวและไม่มีนโยบายปล่อยเงินกู้ผ่านทาง SMS และสื่อสังคมออนไลน์แต่อย่างใด
ธ.ก.ส. เตือน ! ระวังการแอบอ้างโดยใช้ตราสัญลักษณ์และชื่อธนาคารทําการปล่อยเงินกู้นอกระบบผ่านทาง SMS ยืนยัน ! ธ.ก.ส. ไม่มีส่วนเกี่ยวข้องกับการกระทําดังกล่าวและไม่มีนโยบายปล่อยเงินกู้ผ่านทาง SMS และสื่อสังคมออนไลน์แต่อย่างใด ซึ่งช่องทางสื่อสารหลักที่เป็นทางการของธนาคารคือ เว็บไซต์ www.baac.or.th Facebook Page “ธกส BAAC Thailand” และ Line Official Account : @baacfamily เพื่อแจ้งข่าวสารผลิตภัณฑ์ บริการและกิจกรรมต่าง ๆ กับลูกค้าเท่านั้น หากพบเห็นการแอบอ้างต่าง ๆ สามารถแจ้งได้ที่ Call Center 02 555 0555
นายไพศาล หงษ์ทอง ผู้ช่วยผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า ด้วยขณะนี้มีกลุ่มผู้ไม่หวังดีใช้ช่องทางการส่งข้อความ (SMS) โดยแอบอ้างใช้ชื่อและตราสัญลักษณ์ของธนาคาร นําเสนอเงินกู้ผ่านข้อความส่วนตัวบนโทรศัพท์มือถือ และให้คลิกลิงก์ในการรับบริการสินเชื่อที่นําเสนอนั้น ธ.ก.ส. ขอเรียนว่า ธ.ก.ส. ไม่มีส่วนเกี่ยวข้องกับการกระทําดังกล่าว อีกทั้งธนาคารไม่มีนโยบายในการปล่อยสินเชื่อผ่าน SMS และ สื่อสังคมออนไลน์ จึงขอให้เกษตรกรลูกค้าและประชาชนทั่วไปอย่าหลงเชื่อบุคคลและข้อความดังกล่าว
ทั้งนี้ ธ.ก.ส. มีช่องทางการสื่อสารที่เป็นทางการคือ เว็บไซต์ www.baac.or.th Facebook Page “ธกส BAAC Thailand” เพื่อเป็นช่องทางในการสื่อสารข้อมูลด้านผลิตภัณฑ์ การให้บริการหรือข้อมูลข่าวสารสําคัญไปยังลูกค้า รวมถึงการสอบถามข้อมูลต่าง ๆ และ LINE Official Account : @baacfamily ที่เป็นช่องทางในการสื่อสารข้อมูลข่าวสารด้านผลิตภัณฑ์ การให้บริการไปยังลูกค้า รวมถึงการแจ้งความประสงค์เบื้องต้นในการขอใช้บริการสินเชื่อบางประเภทกับ ธ.ก.ส. เท่านั้น ซึ่งหากถูกต้องตามหลักเกณฑ์ธนาคารจึงจะนัดหมายทําสัญญาต่อไป โดยจุดสังเกต LINE Official Account : @baacfamily จะมีโลโก้ ธ.ก.ส. และสัญลักษณ์รูปโล่สีเขียวบริเวณหน้าชื่อและมียอดผู้ติดตามปัจจุบันกว่า 11 ล้านคน
นายไพศาล กล่าวต่อไปว่า ในปัจจุบันมีการหลอกลวงจากมิจฉาชีพในหลากหลายรูปแบบผ่านช่องทาง SMS และสื่อสังคมออนไลน์ ธ.ก.ส. จึงขอให้ท่านใช้ความระมัดระวังมากยิ่งขึ้นในการติดต่อหรือทําธุรกรรมออนไลน์ หากพบเห็นการแอบอ้างต่าง ๆ หรือต้องการสอบถามรายละเอียดเพิ่มเติม ติดต่อได้ที่ Call Center 02 555 0555 ได้ตลอด 24 ชั่วโมง รวมถึงเว็บไซต์ www.baac.or.th และ Facebook Page “ธกส BAAC Thailand” ทั้งนี้ ธนาคารจะดําเนินการเอาผิดตามขั้นตอนทางกฎหมายกับผู้ที่หลอกลวงในลักษณะดังกล่าวต่อไป
รัฐบาลไทย-ข่าวทำเนียบรัฐบาล-ไทย-อินเดีย ลงนามโครงการแลกเปลี่ยนทางวัฒนธรรม จัดนิทรรศการกระตั้วแทงเสือ สานสัมพันธ์ไทย-อินเดียครบ 75 ปี 22 ธ.ค. 65 – 11 ม.ค. 66
วันพฤหัสบดีที่ 22 ธันวาคม 2565
ไทย-อินเดีย ลงนามโครงการแลกเปลี่ยนทางวัฒนธรรม จัดนิทรรศการกระตั้วแทงเสือ สานสัมพันธ์ไทย-อินเดียครบ 75 ปี 22 ธ.ค. 65 – 11 ม.ค. 66
ไทย-อินเดีย ลงนามโครงการแลกเปลี่ยนทางวัฒนธรรม จัดนิทรรศการกระตั้วแทงเสือ สานสัมพันธ์ไทย-อินเดียครบ 75 ปี 22 ธ.ค. 65 – 11 ม.ค. 66 ขยายผลทางการค้า การลงทุน และการท่องเที่ยวทางวัฒนธรรมในระดับประเทศ
ไทย-อินเดีย ลงนามโครงการแลกเปลี่ยนทางวัฒนธรรม จัดนิทรรศการกระตั้วแทงเสือ สานสัมพันธ์ไทย-อินเดียครบ 75 ปี 22 ธ.ค. 65–11 ม.ค. 66 ขยายผลทางการค้า การลงทุน และการท่องเที่ยวทางวัฒนธรรมในระดับประเทศ
วันที่ 22 ธันวาคม 2565 นายอิทธิพล คุณปลื้ม รัฐมนตรีว่าการกระทรวงวัฒนธรรม ร่วมพิธีลงนามโครงการแลกเปลี่ยนทางวัฒนธรรมระหว่างรัฐบาลแห่งราชอาณาจักรไทยและรัฐบาลแห่งสาธารณรัฐอินเดีย กับH.E.Mr. G.Kishan Reddyรัฐมนตรีว่าการกระทรวงวัฒนธรรมแห่งสาธารณรัฐอินเดีย ผ่านทางระบบทางไกล โดยมีH.E. Mr. Nagesh Singhเอกอัครราชทูตสาธารณรัฐอินเดียประจําประเทศไทย นางยุถิกา อิศรางกูร ณ อยุธยา รองปลัดกระทรวงวัฒนธรรม ผู้บริหารกระทรวงวัฒนธรรม กระทรวงการต่างประเทศ และหน่วยงานที่เกี่ยวข้อง เข้าร่วมเป็นสักขีพยาน ณ หอศิลป์ร่วมสมัยราชดําเนิน ในโอกาสนี้ เพื่อเฉลิมฉลองในโอกาสครบรอบ 75 ปี การสถาปนาความสัมพันธ์ทางการทูตระหว่างไทยและอินเดีย ในปี 2565 กระทรวงวัฒนธรรมของสองประเทศได้ร่วมจัดฉายวีดิทัศน์การพัฒนาสื่อการแสดง“การละเล่นกระตั้วแทงเสือ”การแสดงร่วมสมัยชุด กระตั้วแทงเสือ และการแสดงทางวัฒนธรรมManipuri DanceจากอินเดียLIVE Streamingจากกรุงนิวเดลีด้วย นอกจากนี้ ยังได้จัดนิทรรศการชั่วคราวเกี่ยวกับกระตั้วแทงเสือและความสัมพันธ์ระหว่างไทยและอินเดีย ระหว่างวันที่ 22 ธันวาคม 2565 ถึง 11 มกราคม 2566 ณ หอศิลป์ร่วมสมัยราชดําเนิน
นายอิทธิพล กล่าวว่า ตามที่กระทรวงวัฒนธรรม (วธ.) และสาธารณรัฐอินเดียได้ดําเนินการจัดทําแผนปฏิบัติการว่าด้วยโครงการแลกเปลี่ยนทางวัฒนธรรมระหว่างรัฐบาลแห่งราชอาณาจักรไทยและรัฐบาลแห่งสาธารณรัฐอินเดียมาตลอดตั้งแต่ปี พ.ศ. 2550 โดยในปีพ.ศ. 2565 ทั้งสองฝ่ายเห็นชอบจัดทํา "โครงการแลกเปลี่ยนทางวัฒนธรรมระหว่างรัฐบาลแห่งราชอาณาจักไทยและรัฐบาลแห่งสาธารณรัฐอินเดีย”(Cultural Exchange Programme between the Government of the Kingdom of Thailand and the Government of the Republic of India)ระหว่างปี พ.ศ. 2565–2570 เพื่อส่งเสริมความร่วมมือและการแลกเปลี่ยนทางวัฒนธรรมระหว่างไทยกับอินเดียให้ขยายผลยิ่งขึ้นอย่างเป็นรูปธรรมและต่อเนื่อง มุ่งเน้นการส่งเสริมความร่วมมือในด้านที่ทั้งสองฝ่ายมีความสนใจร่วมกันและมีศักยภาพ อาทิ ดนตรีและการเต้นรํา โบราณคดี และจดหมายเหตุ รวมทั้งการจัดกิจกรรมเฉลิมฉลองในโอกาสครบรอบ 75 ปี และครบรอบ 80 ปี การสถาปนาความสัมพันธ์ทางการทูตระหว่างราชอาณาจักรไทยและสาธารณรัฐอินเดียในปี พ.ศ. 2565 และ พ.ศ. 2570 ด้วย เพื่อเสริมสร้างให้ประชาชนสองฝ่ายมีความเข้าใจด้านวัฒนธรรมซึ่งกันและกัน และเป็นประโยชน์ต่อการขยายผลทางการค้า การลงทุน และการท่องเที่ยวระหว่างสองฝ่ายต่อไป
//////
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ มีกำหนดการเดินทางไป อ.สัตหีบ จ.ชลบุรี ร่วมพิธีพระราชทานน้ำหลวงอาบศพและร่วมพิธีสวดอภิธรรม ข้าราชการเรือหลวงสุโขทัย
วันพฤหัสบดีที่ 22 ธันวาคม 2565
22/12/2565
โฆษกรัฐบาลเผย นายกฯ มีกําหนดการเดินทางไป อ.สัตหีบ จ.ชลบุรี ร่วมพิธีพระราชทานน้ําหลวงอาบศพและร่วมพิธีสวดอภิธรรม ข้าราชการเรือหลวงสุโขทัย
โฆษกรัฐบาลเผย นายกฯ มีกําหนดการเดินทางไป อ.สัตหีบ จ.ชลบุรี ร่วมพิธีพระราชทานน้ําหลวงอาบศพและร่วมพิธีสวดอภิธรรม ข้าราชการเรือหลวงสุโขทัย
นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เผยว่า วันนี้ (22 ธ.ค. 65) พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม มีกําหนดการเดินทางไป อ.สัตหีบ จ.ชลบุรี เพื่อเยี่ยมและให้กําลังใจกําลังพลที่ได้รับบาดเจ็บ ณ โรงพยาบาลสมเด็จพระนางเจ้าสิริกิติ์ ตรวจเยี่ยมศูนย์ประสานงานกําลังพลเรือหลวงสุโขทัย ณ สโมสรสัญญาบัตร กองเรือยุทธการ และร่วมพิธีพระราชทานน้ําหลวงอาบศพข้าราชการเรือหลวงสุโขทัย จํานวน 6 นาย ณ ฌาปนสถานกองทัพเรือ สัตหีบ ตามกําหนดการดังนี้
เวลาประมาณ 15.30 น. นายกรัฐมนตรีและคณะออกเดินทางโดยเฮลิคอปเตอร์ จากกองพลทหารม้าที่ 2 รักษาพระองค์ (พล.ม.2 รอ.) กรุงเทพฯ ไปยังสนามบินอู่ตะเภา อ.บ้านฉาง จ.ระยอง จากนั้น นายกรัฐมนตรีและคณะ ออกเดินทางไปโรงพยาบาลสมเด็จพระนางเจ้าสิริกิติ์ อ.สัตหีบ จ.ชลบุรี เพื่อตรวจเยี่ยมและให้กําลังใจกําลังพลเรือหลวงสุโขทัยที่ได้รับบาดเจ็บ
เวลาประมาณ 17.10 น. นายกรัฐมนตรีจะไปตรวจเยี่ยมศูนย์ประสานงานกําลังพลเรือหลวงสุโขทัย ณ สโมสรสัญญาบัตร กองเรือยุทธการ จากนั้น เวลา 17.30 น. นายกรัฐมนตรีเดินทางไปร่วมพิธีพระราชทานน้ําหลวงอาบศพข้าราชการเรือหลวงสุโขทัย จํานวน 6 นาย ณ ฌาปนสถานกองทัพเรือ สัตหีบ และร่วมพิธีสวดอภิธรรม ในเวลา 18.00 น. โดยนายกรัฐมนตรีจะเดินทางกลับถึงกองพลทหารม้าที่ 2 รักษาพระองค์ (พล.ม.2 รอ.) กรุงเทพฯ ในเวลาประมาณ 19.35 น.
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ ยินดีต่างชาติเชื่อมั่น ตัวเลขต่างชาติลงทุนในไทย 11 เดือน มูลค่ารวมกว่า 1.12 แสนล้านบาท เพิ่มขึ้นถึง 74% ผลสืบเนื่องจากการดำเนินมาตรการที่สอดคล้องของรัฐบาล
วันพฤหัสบดีที่ 22 ธันวาคม 2565
22/12/2565
โฆษกรัฐบาลเผย นายกฯ ยินดีต่างชาติเชื่อมั่น ตัวเลขต่างชาติลงทุนในไทย 11 เดือน มูลค่ารวมกว่า 1.12 แสนล้านบาท เพิ่มขึ้นถึง 74% ผลสืบเนื่องจากการดําเนินมาตรการที่สอดคล้องของรัฐบาล
โฆษกรัฐบาลเผย นายกฯ ยินดีต่างชาติเชื่อมั่น ตัวเลขต่างชาติลงทุนในไทย 11 เดือน มูลค่ารวมกว่า 1.12 แสนล้านบาท เพิ่มขึ้นถึง 74% ผลสืบเนื่องจากการดําเนินมาตรการที่สอดคล้องของรัฐบาล ช่วยเร่งเศรษฐกิจไทยฟื้นตัวต่อเนื่อง สร้างงานสร้างรายได้เพิ่มแก่คนไทย
วันนี้ (วันที่ 22 ธันวาคม 2565) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เผยเรื่องน่ายินดี ตัวเลขการลงทุนของชาวต่างชาติในประเทศไทย ภายใต้พระราชบัญญัติการประกอบธุรกิจของคนต่างด้าว พ.ศ. 2542 ตลอด 11 เดือนของปี 2565 (มกราคม - พฤศจิกายน) มูลค่ารวมกว่า 112,466 ล้านบาท เพิ่มขึ้นจากช่วงเดียวกันของปี 2564 ถึงร้อยละ 74 เกิดการจ้างงานคนไทยกว่า 5,000 คน โดยพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ยินดีที่นักลงทุนต่างชาติยังคงเชื่อมั่นในศักยภาพทางเศรษฐกิจของไทย และมีการขยายการลงทุนอย่างต่อเนื่อง รวมทั้งขอบคุณหน่วยงานที่เกี่ยวข้องที่ขานรับและดําเนินงานตามนโยบายของรัฐบาลอย่างแข็งขัน ส่งผลให้เศรษฐกิจไทยมีสัญญาณบวกต่อเนื่อง ฟื้นตัวอย่างรวดเร็ว สร้างความเชื่อมั่นแก่นักลงทุนชาวต่างชาติ และสร้างงานสร้างอาชีพให้แก่คนไทย
โฆษกประจําสํานักนายกรัฐมนตรี กล่าวเพิ่มเติมว่า ตั้งแต่เดือนมกราคม - พฤศจิกายน 2565 กระทรวงพาณิชย์ได้อนุญาตให้ชาวต่างชาติเข้ามาลงทุนประกอบธุรกิจในประเทศไทย จํานวน 530 ราย โดยชาวต่างชาติที่เข้ามาลงทุนมากที่สุด 3 อันดับแรก ได้แก่ 1) ญี่ปุ่น 137 ราย (ร้อยละ 26) เงินลงทุน 39,000 ล้านบาท 2) สิงคโปร์ 85 ราย (ร้อยละ 16) เงินลงทุน 11,999 ล้านบาท และ 3) สหรัฐอเมริกา 70 ราย (ร้อยละ 13) เงินลงทุน 3,343 ล้านบาท โดยธุรกิจที่ได้รับอนุญาตฯ ส่วนใหญ่สอดคล้องกับการพัฒนาโครงสร้างพื้นฐานของประเทศ นโยบายส่งเสริมการลงทุนของภาครัฐ และสนับสนุนธุรกิจที่เกี่ยวเนื่องกับอุตสาหกรรมเป้าหมายของประเทศ
“นายกรัฐมนตรีย้ําการทํางานของรัฐบาลเพื่อกระตุ้นและส่งเสริมการลงทุนในประเทศไทยอย่างต่อเนื่อง โดยรัฐบาลดําเนินการวางรากฐานการพัฒนา สร้างความเชื่อมั่น อํานวยความสะดวกให้แก่การค้าการลงทุน ผลักดันให้ไทยเป็นศูนย์กลางภูมิภาค ซึ่งสร้างโอกาส เพิ่มปัจจัยบวกให้การตัดสินใจของนักลงทุน นโยบายที่ดําเนินมาอย่างเหมาะสม ถูกช่วงเวลา เหล่านี้ล้วนเป็นปัจจัยสําคัญที่ช่วยส่งเสริมให้เศรษฐกิจไทยฟื้นตัวได้ต่อเนื่อง สร้างงาน สร้างรายได้แก่คนไทย ทั้งนี้ สอดคล้องกับรายงานขององค์กรต่าง ๆ ทั้ง World Bank IMF Fitch Ratings ที่ประเมินว่าเศรษฐกิจไทยมีการขยายตัวได้ดี และมีการฟื้นตัวเร็วเกินคาด” นายอนุชาฯ กล่าว
รัฐบาลไทย-ข่าวทำเนียบรัฐบาล-ข่าวสารการลงพื้นที่ตรวจราชการ  จังหวัดสงขลา และจังหวัดพัทลุง
วันพฤหัสบดีที่ 22 ธันวาคม 2565
ข่าวสารการลงพื้นที่ตรวจราชการ  จังหวัดสงขลา และจังหวัดพัทลุง
วันที่ 20 ธันวาคม 2565
นายกฯ และคณะ ตรวจติดตามสถานการณ์อุทกภัยภาคใต้ ที่ จ.สงขลา และจ.พัทลุง
นายกรัฐมนตรีตรวจเยี่ยมให้กําลังใจประชาชนที่ประสบอุทกภัย จ.สงขลา กําชับเร่งสํารวจความเสียหาย เพื่อฟื้นฟูเยียวยาช่วยเหลือประชาชน
นายกฯ ลงพื้นที่ อ.ปากพะยูน จ.พัทลุง ให้กําลังใจครอบครัวผู้เสียชีวิตเนื่องจากอุทกภัย พร้อมเยี่ยมเยียนให้กําลังใจผู้ประสบภัยน้ําท่วม ย้ํารัฐบาลเร่งให้ความช่วยเหลือ เพื่อบรรเทาความเดือดร้อนประชาชนโดยไม่ทิ้งใครไว้ข้างหลัง
รัฐบาลไทย-ข่าวทำเนียบรัฐบาล-พม. จัดพิธีเจริญพระพุทธมนต์ ถวายพระพรชัยมงคล "สมเด็จเจ้าฟ้าพัชรกิติยาภา"
วันพฤหัสบดีที่ 22 ธันวาคม 2565
พม. จัดพิธีเจริญพระพุทธมนต์ ถวายพระพรชัยมงคล "สมเด็จเจ้าฟ้าพัชรกิติยาภา"
พม. จัดพิธีเจริญพระพุทธมนต์ ถวายพระพรชัยมงคล "สมเด็จเจ้าฟ้าพัชรกิติยาภา"
เมื่อวันที่ 21 ธ.ค. 65เวลา 08.40 น. นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) พร้อมด้วย นายอนุกูล ปีดแก้ว ปลัดกระทรวงการพัฒนาสังคมและความมั่นคงของมนุษย์ (ปลัดพม.) นําคณะผู้บริหาร ข้าราชการ และเจ้าหน้าที่กระทรวงการพัฒนาสังคมและความมั่นคงของมนุษย์ของหน่วยงานส่วนกลางและภูมิภาคทั่วประเทศ ร่วมพิธีเจริญพระพุทธมนต์ ถวายพระพรชัยมงคลแด่สมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา โดยพร้อมเพรียงกัน
นายจุติ กล่าวว่า วันนี้ กระทรวงการพัฒนาสังคมและความมั่นคงของมนุษย์ (พม.) จัดพิธีเจริญพระพุทธมนต์ เพื่อถวายพระพรชัยมงคลแด่สมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา และเพื่อให้พุทธศาสนิกชนที่เป็นพสกนิกรภายใต้พระบรมโพธิสมภาร ได้แสดงออกถึงความจงรักภักดี และสํานึกในพระมหากรุณาธิคุณต่อสถาบันพระมหากษัตริย์
สําหรับพิธีเจริญพระพุทธมนต์ ประกอบด้วย พระสงฆ์ จํานวน 10 รูป จุดเทียนบูชาพระรัตนตรัย ถวายธูปเทียนแพ หน้าพระรูปสมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา เจ้าหน้าที่อาราธนาศีล พระสงฆ์ให้ศีลและเจริญพระพุทธมนต์ พร้อมสวดบทโพชฌังคปริตร และถวายเครื่องไทยธรรมพระสงฆ์
นายจุติ กล่าวเพิ่มเติมว่า ในนามของคณะผู้บริหาร ข้าราชการ และเจ้าหน้าที่กระทรวงการพัฒนาสังคมและความมั่นคงของมนุษย์ ขอถวายพระพรชัยมงคลด้วยความจงรักภักดี ขอให้ทรงพระเกษมสําราญ มีพระพลานามัยสมบูรณ์ปราศจากโรคาพาธและอุปัทวันตราย ทั้งปวง ขอพระเกียรติคุณแผ่ไพศาลไปทั่วทุกทิศานุทิศ ทรงสถิตเป็นมิ่งขวัญของพสกนิกรชาวไทย ตลอดกาลนิรันดร์
รัฐบาลไทย-ข่าวทำเนียบรัฐบาล-รมช.ประภัตร เดินหน้าชี้แจง “โครงการสานฝันสร้างอาชีพ ยกระดับรายได้เกษตรกร” จ.กาฬสินธุ์ มุ่งสร้างรายได้ให้ครอบครัวเกษตรกร
วันพฤหัสบดีที่ 22 ธันวาคม 2565
รมช.ประภัตร เดินหน้าชี้แจง “โครงการสานฝันสร้างอาชีพ ยกระดับรายได้เกษตรกร” จ.กาฬสินธุ์ มุ่งสร้างรายได้ให้ครอบครัวเกษตรกร
รมช.ประภัตร เดินหน้าชี้แจง “โครงการสานฝันสร้างอาชีพ ยกระดับรายได้เกษตรกร” จ.กาฬสินธุ์ มุ่งสร้างรายได้ให้ครอบครัวเกษตรกร
นายประภัตร โพธสุธน รัฐมนตรีช่วยว่าการกระทรวงเกษตรและสหกรณ์ ลงพื้นที่ชี้แจง “โครงการสานฝันสร้างอาชีพ ยกระดับรายได้เกษตรกร” ณ เทศบาลตําบลดงมูล อําเภอหนองกุงศรี จังหวัดกาฬสินธุ์ ว่า โครงการสานฝันสร้างอาชีพ และยกระดับรายได้เกษตรกร เป็นโครงการความร่วมมือระหว่างกระทรวงเกษตรและสหกรณ์ โดยกรมปศุสัตว์ ร่วมกับ ธนาคารเพื่อการเกษตรและสหกรณ์การเกษตร (ธ.ก.ส.) จะส่งเสริมสนับสนุนการให้สินเชื่อแก่เกษตรกรรายย่อย โดยใช้บุคคลค้ําประกันเงินกู้ ภายใต้หลักการ 3 คนร่วมมือ 1 คนกู้ 2 คนค้ํา หนี้เสียสามารถกู้ได้ เงินได้ไม่เกินรายละ 100,000 บาท วงเงินกู้ทั้งหมด 30,000 ล้านบาท อัตราดอกเบี้ยร้อยละ 4 ต่อปี ระยะเวลาปล่อยเงินกู้ตั้งแต่ 1 กรกฎาคม 2564 ถึง 31 มีนาคม 2567 เพื่อเป็นการช่วยเหลือและบรรเทาความเดือดร้อนให้กับเกษตรกรได้มีเงินทุนในการสร้างงานสร้างอาชีพ หรือการประกอบอาชีพเกษตรกรรมตามหลักปรัชญาของเศรษฐกิจพอเพียงกระตุ้นเศรษฐกิจของประเทศให้ฟื้นคืนกลับมาโดยเร็ว กระทรวงเกษตรฯ จะทําการเข้าส่งเสริมเกษตรกรในการประกอบอาชีพด้านเกษตรกรรม (พืช ปศุสัตว์ ประมง) ที่มีตลาดรองรับชัดเจน หรือการประกอบอาชีพนอกภาคการเกษตรที่มีลักษณะเป็นอาชีพเสริมเพิ่มรายได้ เพื่อเลี้ยงชีพในครัวเรือน ซึ่งใช้เงินลงทุนไม่มากนัก และต้องไม่เป็นการประกอบอาชีพในลักษณะที่ทําลายสิ่งแวดล้อมหรือผิดกฎหมายด้วย ผู้สนใจสามารถสมัครเข้าร่วมโครงการได้ที่ ธ.ก.ส.สาขาใกล้บ้าน
รัฐบาลไทย-ข่าวทำเนียบรัฐบาล-เปิดตัว บริษัท มีที่ มีเงิน จำกัด แหล่งเงินกู้แห่งใหม่
วันพฤหัสบดีที่ 22 ธันวาคม 2565
22/12/2565
เปิดตัว บริษัท มีที่ มีเงิน จํากัด แหล่งเงินกู้แห่งใหม่
เปิดตัว “บริษัท มีที่ มีเงิน จํากัด” แหล่งเงินกู้แห่งใหม่ ดอกเบี้ยต่ํา ค่าธรรมเนียมเป็นธรรม รับเงินเต็ม ให้กู้สินเชื่อที่ดิน รับจํานอง-ขายฝาก มุ่งช่วยประชาชน เสริมสภาพคล่องผู้ประกอบการ
นายอิสระ วงศ์รุ่ง ประธานเจ้าหน้าที่บริหาร (Chief Executive Officer) บริษัท มีที่ มีเงิน จํากัด เปิดเผยว่า ตามที่ นายสุพัฒนพงษ์ พันธ์มีเชาว์ รองนายกรัฐมนตรีและรัฐมนตรีว่าการกระทรวงพลังงาน ในฐานะประธานคณะกรรมการกํากับการแก้ไขหนี้สินของประชาชนรายย่อย มอบหมายให้ นายวิทัย รัตนากร กรรมการในคณะกรรมการกํากับการแก้ไขหนี้สินฯ และผู้อํานวยการธนาคารออมสิน หาแนวทางแก้ไขปัญหาหนี้สิน เติมสภาพคล่องช่วยเหลือประชาชนและผู้ประกอบการ ซึ่งหนึ่งในแนวทางที่ธนาคารออมสินดําเนินการ คือ ได้ร่วมทุนจัดตั้ง บริษัท มีที่ มีเงิน จํากัด เมื่อกลางปี 2565 ที่ผ่านมา ด้วยความตั้งใจบรรเทาปัญหาหนี้ ลดความเหลื่อมล้ําทางการเงิน รวมถึงเป็นช่องทางการเข้าถึงแหล่งเงินทุนที่มีต้นทุนดอกเบี้ยที่ถูกลง เพื่อช่วยเหลือประชาชนและผู้ประกอบการรายย่อย สําหรับการนําที่ดินมาเป็นหลักประกันการกู้เงินในแบบจํานองหรือขายฝาก ซึ่งนับได้ว่าเป็นครั้งแรกที่มีหน่วยงานภาครัฐร่วมกันจัดตั้งบริษัทและถือหุ้นใหญ่ เป็นแหล่งเงินกู้แห่งใหม่เพื่อให้บริการสินเชื่อที่เข้าถึงได้ด้วยการคิดดอกเบี้ยและค่าธรรมเนียมไม่สูงเกินไปบัดนี้ บริษัท มีที่ มีเงิน จํากัด พร้อมเปิดให้บริการสินเชื่อที่ดินแล้ว โดยให้เงินกู้เสริมสภาพคล่องยามฉุกเฉินให้กับประชาชนและผู้ประกอบการในยามเดือดร้อน มีความจําเป็นต้องการใช้เงินสดในยามฉุกเฉิน หรือเติมทุนหมุนเวียนกิจการที่กําลังหาเม็ดเงินเสริมสภาพคล่อง หรือต้องการต่อยอดธุรกิจ รวมถึง รีไฟแนนซ์เงินกู้เดิมเพื่อบรรเทาภาระดอกเบี้ย
สินเชื่อที่ดิน มีเป้าหมายช่วยเหลือธุรกิจ SMEs โดยเปิดรับจํานองที่ดิน และขายฝาก รีไฟแนนซ์ ให้กู้ได้ทั้งบุคคลธรรมดา วงเงินกู้ 300,000 บาท ถึง 10 ล้านบาท และนิติบุคคล วงเงินกู้ตั้งแต่ 300,000 บาท จนถึง 50 ล้านบาท ให้วงเงินกู้สูงสุด 70% ของราคาประเมินที่ดินราชการ คิดอัตราดอกเบี้ย ปีแรก 6.99-8.99% ต่อปี ปีที่ 2 เป็นต้นไป MLR+สูงสุดไม่เกิน 2.85% ต่อปี (ปัจจุบัน MLR = 6.150% ต่อปี) ระยะเวลาผ่อนชําระสูงสุดไม่เกิน 5 ปี แบบลดต้นลดดอก พร้อมปลอดชําระเงินต้นนาน 1 ปี ที่สําคัญคือ ไม่เช็คเครดิตบูโร ไม่ตรวจสอบรายได้ และไม่ต้องใช้บุคคลค้ําประกัน โดยตั้งเป้าหมายปี 2566 คาดว่าจะมียอดปล่อยสินเชื่อ 10,000 ล้านบาท สามารถช่วยเหลือประชาชนรายย่อยและผู้ประกอบการได้ประมาณ 4,000–5,000 ราย ทั้งนี้ ได้ให้บริการนําร่องไปแล้วในพื้นที่ 5 จังหวัด ได้แก่ กรุงเทพมหานคร นนทบุรี ปทุมธานี สมุทรสาคร และสมุทรปราการ และเตรียมให้บริการเต็มรูปแบบตั้งแต่ ม.ค.2566 พร้อมกับมีแผนขยายบริการไปตามหัวเมืองใหญ่ทุกภูมิภาค ในต้นปี 2566 และทั่วประเทศตั้งแต่กลางปี 2566 เป็นต้นไป โดยมีสาขาของธนาคารออมสินเป็นหลักในการให้บริการ
อนึ่ง บริษัท มีที่ มีเงิน จํากัด เกิดขึ้นจากการผลักดันของธนาคารออมสิน ด้วยแนวทางที่ต้องการให้ธุรกิจสินเชื่อที่ดินและขายฝากในตลาดเกิดการแข่งขันที่สมบูรณ์ ช่วยให้ประชาชนทุกกลุ่มสามารถเข้าถึงแหล่งเงินด้วยต้นทุนที่เป็นธรรมอย่างเท่าเทียม และเกิดความคล่องตัวในการให้บริการประชาชน จึงเกิดการร่วมทุนระหว่างธนาคารออมสิน กับ บริษัท ทิพย เอกซ์โพเนนเชียล จํากัด และ กลุ่มบริษัท บางจาก คอร์ปอเรชั่น จํากัด (มหาชน) ด้วยทุนจดทะเบียน 1,000 ล้านบาท เมื่อกลางปี 2565 ที่ผ่านมา
รัฐบาลไทย-ข่าวทำเนียบรัฐบาล-สธ. รับมอบหุ่นยนต์สวัสดีพยาบาล ส่งต่อ 6 รพ. ช่วยอำนวยความสะดวกประชาชนในการรับบริการ
วันพฤหัสบดีที่ 22 ธันวาคม 2565
สธ. รับมอบหุ่นยนต์สวัสดีพยาบาล ส่งต่อ 6 รพ. ช่วยอํานวยความสะดวกประชาชนในการรับบริการ
รองนายกรัฐมนตรีและรัฐมนตรีว่าการกระทรวงสาธารณสุข รับมอบหุ่นยนต์สวัสดีพยาบาล จากมหาวิทยาลัยราชภัฏสวนสุนันทา บริษัท ซีที เอเชีย โรโบติกส์ จํากัด และบริษัท ยูซีไอ กรุ๊ป เพื่อส่งต่อให้กับโรงพยาบาลในสังกัด 6 แห่ง นําไปใช้บริการประชาชน
รองนายกรัฐมนตรีและรัฐมนตรีว่าการกระทรวงสาธารณสุข รับมอบหุ่นยนต์สวัสดีพยาบาล จากมหาวิทยาลัยราชภัฏสวนสุนันทา บริษัท ซีที เอเชีย โรโบติกส์ จํากัด และบริษัท ยูซีไอ กรุ๊ป เพื่อส่งต่อให้กับโรงพยาบาลในสังกัด6 แห่ง นําไปใช้บริการประชาชนให้ได้รับความสะดวกและรวดเร็ว อาทิ แนะนําขั้นตอนการรับบริการ คัดกรองอาการโควิด 19 และวัดไข้
วันนี้ (22 ธันวาคม 2565) ที่ ห้องประชุมการบูร สํานักงานปลัดกระทรวงสาธารณสุข นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข พร้อมด้วย นายแพทย์โอภาส การย์กวินพงศ์ ปลัดกระทรวงสาธารณสุข และคณะผู้บริหาร รับมอบหุ่นยนต์สวัสดีพยาบาล จาก ผศ.ดร.ณัฐณภรณ์ เอกนราจินดาวัฒน์ อาจารย์ประจําวิทยาลัยนวัตกรรมและการจัดการ มหาวิทยาลัยราชภัฏสวนสุนันทา คุณเฉลิมพล บุณโณทก ประธานกรรมการบริหาร บริษัท ซีที เอเชีย โรโบติกส์ จํากัด คุณปนัดดา รักษาแก้ว ประธานกรรมการบริหาร บริษัท ยูซีไอ กรุ๊ป และคณะ
นายอนุทินกล่าวว่า กระทรวงสาธารณสุขให้ความสําคัญและสนับสนุนการนําเทคโนโลยีดิจิทัล ระบบสารสนเทศที่ทันสมัย นวัตกรรม และปัญญาประดิษฐ์ มาใช้ในการให้บริการทางการแพทย์ เพื่อลดปัญหาความแออัด ลดความเหลื่อมล้ํา และทําให้สามารถดูแลสุขภาพประชาชนได้อย่างมีประสิทธิภาพมากขึ้น ซึ่งหุ่นยนต์สวัสดีพยาบาลที่ได้รับมอบในวันนี้ เป็นนวัตกรรมที่มหาวิทยาลัยราชภัฏสวนสุนันทา บริษัท ซีที เอเชีย โรโบติกส์ จํากัด และบริษัทยูซีไอ กรุ๊ป ร่วมกันพัฒนาขึ้นเพื่อมอบให้กับโรงพยาบาลในสังกัดกระทรวงสาธารณสุข 6 แห่ง ได้แก่ 1.โรงพยาบาลบุรีรัมย์ 2.โรงพยาบาลอุดรธานี 3.โรงพยาบาลศรีสะเกษ 4.โรงพยาบาลขอนแก่น 5.โรงพยาบาลมหาราชนครราชสีมา 6.โรงพยาบาลสรรพสิทธิประสงค์ จังหวัดอุบลราชธานี ได้นําไปใช้อํานวยความสะดวกในการให้บริการประชาชนให้ได้รับบริการที่รวดเร็ว อาทิ ให้บริการสอบถามข้อมูล แนะนําขั้นตอนการรับบริการ คัดกรองอาการโควิด 19 วัดไข้ วัดสัญญาณชีพ ระบุตัวบุคคลเมื่อเสียบบัตรประชาชน เป็นต้น และยังสามารถรวมข้อมูลผู้ที่มาใช้บริการเชื่อมโยงไปยังระบบสารสนเทศของโรงพยาบาลได้อีกด้วย ทําให้แพทย์ พยาบาล หรือบุคลากรที่เกี่ยวข้อง สามารถเข้าถึงข้อมูลสุขภาพของผู้ป่วยเพื่อทําการวินิจฉัยและรักษาได้ต่อไป ถือว่ามีประโยชน์อย่างมาก
นอกจากนี้ ยังรับมอบผลิตภัณฑ์สมุนไพร มูลค่ากว่า 1.5 แสนบาท จากบริษัท เอสซีจี แกรนด์ จํากัดเพื่อมอบให้กับโรงพยาบาลในสังกัดได้นําไปใช้ดูแลสุขภาพและรักษาประชาชน
*********************************** 22 ธันวาคม 2565
รัฐบาลไทย-ข่าวทำเนียบรัฐบาล-คกก.สุขภาพจิตแห่งชาติ ไฟเขียว ระบบดูแลผู้ป่วย SMI-V แบบบูรณาการ และสิทธิประโยชน์ด้านสุขภาพจิตวัยแรงงาน
วันพฤหัสบดีที่ 22 ธันวาคม 2565
คกก.สุขภาพจิตแห่งชาติ ไฟเขียว ระบบดูแลผู้ป่วย SMI-V แบบบูรณาการ และสิทธิประโยชน์ด้านสุขภาพจิตวัยแรงงาน
คณะกรรมการสุขภาพจิตแห่งชาติ เห็นชอบให้ใช้ระบบการดูแลผู้ป่วยจิตเวชและยาเสพติดที่มีความเสี่ยงสูงต่อการก่อความรุนแรงแบบบูรณาการ หรือ SMI-V Care ครอบคลุมการค้นหา-ส่งต่อ-ดูแลต่อเนื่อง พร้อมรายงานผลทุก 6 เดือน
คณะกรรมการสุขภาพจิตแห่งชาติ เห็นชอบให้ใช้ระบบการดูแลผู้ป่วยจิตเวชและยาเสพติดที่มีความเสี่ยงสูงต่อการก่อความรุนแรงแบบบูรณาการ หรือ SMI-V Care ครอบคลุมการค้นหา-ส่งต่อ-ดูแลต่อเนื่อง พร้อมรายงานผลทุก 6 เดือน เพื่อความปลอดภัยของสังคมบนพื้นฐานการเคารพข้อมูลส่วนบุคคลและสิทธิผู้ป่วย อีกทั้งเห็นชอบ 2 มาตรการขับเคลื่อนงานสุขภาพจิตในสถานประกอบการ เพื่อสุขภาพจิตที่ดีของวัยแรงงาน
วันนี้ (22 ธันวาคม 2565) ที่กระทรวงสาธารณสุข จ.นนทบุรี นายแพทย์เกียรติภูมิ วงศ์รจิต ที่ปรึกษารองนายกรัฐมนตรี (นายอนุทิน ชาญวีรกูล) ได้รับมอบหมายจากรองนายกรัฐมนตรีและรัฐมนตรีว่าการกระทรวงสาธารณสุข เป็นประธานการประชุมคณะกรรมการสุขภาพจิตแห่งชาติ ครั้งที่ 4/2565 โดยมี แพทญ์หญิงอัมพร เบญจพลพิทักษ์ อธิบดีกรมสุขภาพจิต พร้อมด้วยผู้ทรงคุณวุฒิ และคณะกรรมการจากหน่วยงานต่าง ๆ ที่เกี่ยวข้อง เข้าร่วมประชุมทั้งรูปแบบออนไซต์และออนไลน์
นพ.เกียรติภูมิ กล่าวว่า นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุขได้ให้ความสําคัญกับนโยบายการดูแลส่งเสริมสุขภาพจิตของคนไทย ตลอดจนการพัฒนาระบบบริการสุขภาพจิตและยาเสพติด ป้องกันการเกิดพฤติกรรมรุนแรงในสังคม โดยการประชุมวันนี้ได้พิจารณาและเห็นชอบ 2 เรื่องสําคัญ ได้แก่ แนวทางการดําเนินงานระบบการดูแลผู้ป่วยจิตเวชและยาเสพติดที่มีความเสี่ยงสูงต่อการก่อความรุนแรง (SMI-V) ซึ่งพบว่า ผู้ก่อความรุนแรงประมาณ 3% เท่านั้น ที่ได้รับการวินิจฉัยว่าเป็นโรคจิตเวช โดยระบบนี้จะครอบคลุมการค้นหา การส่งต่อ และการดูแลต่อเนื่องในชุมชนแบบไร้รอยต่อ ผู้ป่วยที่อยู่ในชุมชนแต่ไม่เคยได้รับการวินิจฉัย จะถูกค้นหาด้วย 5 สัญญาณเตือนก่อนส่งต่อเข้ารับการวินิจฉัย และดูแลต่อเนื่องด้วยทีมจัดการรายกรณี เพื่อป้องกันการกําเริบซ้ํา ทั้งนี้ ได้ขอให้กระทรวงการพัฒนาสังคมและความมั่นคงของมนุษย์ สํานักงานตํารวจแห่งชาติ และหน่วยงานที่เกี่ยวข้อง ส่งผู้แทนเข้าร่วมทีมจัดการรายกรณีในทุกตําบล อีกทั้งเร่งพัฒนาระบบ EMS เฉพาะทางจิตเวชโดยเร็ว ตลอดจนมอบคณะอนุกรรมการประสานงานเพื่อบังคับใช้กฎหมายสุขภาพจิตระดับจังหวัด กํากับติดตามการขับเคลื่อนระบบ SMI-V Care ให้เกิดประสิทธิภาพสูงสุด
นอกจากนี้ ยังได้เห็นชอบมาตรการขับเคลื่อนงานสุขภาพจิตในสถานประกอบการ โดยประสานให้กระทรวงแรงงานแก้กฎกระทรวงว่าด้วยการจัดสวัสดิการในสถานประกอบกิจการ พ.ศ.2548 กําหนดให้การตรวจสุขภาพประจําปี (การตรวจร่างกายและสภาวะจิตใจ) เป็นสวัสดิการที่กฎหมายกําหนด และสนับสนุนให้สถานประกอบการใช้ระบบ Mental Health Check-In ในการประเมินสุขภาพจิตอย่างน้อยปีละ1 ครั้ง เนื่องจากปัญหาสุขภาพจิตเป็นเรื่องสําคัญ ทั้งระดับบุคคล องค์กร และส่งผลสืบเนื่องต่อศักยภาพในการแข่งขันของประเทศไทย นพ.เกียรติภูมิ กล่าว
*********************************** 22 ธันวาคม 2565